Je Jaques de Claron, chevaliers, fais savoir à touz... que je ai mis en gaige à noble baron Jehan, conte de Bourgoigne et signour de Salins, tout ce que je avoie ou pooie avoir ou puy de Monmaour, et la terre que li enfanz Bernar, de Faye, tiegnent de moy, dois la cherriere d’Esterno envers Monmaour, pour vint livres d’estevenens, lesquex je ai receu en bons deniers nombrez, et desquex je me tien pour paiez; et ai donez adit conte touz les fruit et tous les bienfait que il et ses comandement recevra ne porra recevoir doudit droit que je ay ou puy de Monmaour et en la terre devantdite... En tesmoignaige de laquel chose, à ma priere et à ma requeste, li chapitres de Saint-Anathoile et de Saint-Michiel de Salins ont mis lour seaux pendant en ces presentes lettres. Ce fut fait l’an de l’incarnation Nostre Seignour qui corroit per mil CC sexante et doux, le jour de feste saint Denis.